b'\n_START_ARTICLE_\nOffentlig-privat innovation\n_START_PARAGRAPH_\nOffentlig-privat innovation (OPI) er en bred betegnelse for et udviklingssamarbejde mellem offentlige og private akt\xc3\xb8rer med det form\xc3\xa5l at skabe nye samfundsm\xc3\xa6ssige l\xc3\xb8sninger, der samtidig har potentiale for kommercialisering. Begrebet er besl\xc3\xa6gtet med offentlig-privat samarbejde (OPS), dog er der i et OPS-projekt ofte defineret en l\xc3\xb8sning p\xc3\xa5 et kendt problem som samarbejdet tager udgangspunkt i._NEWLINE_I OPI-projekter har deltagerne ikke et klassisk aftager-leverand\xc3\xb8r-forhold. Samarbejdet etableres uden, at parterne kender den l\xc3\xb8sning eksakt, der skal udvikles. De kender det problem, der skal l\xc3\xb8ses og den forskel, de \xc3\xb8nsker at g\xc3\xb8re for f.eks. borgere.'